Demonetisationഒറിജിനലിനെ വെല്ലുന്ന വ്യാജന് നോട്ടുനിരോധനം കൊണ്ട് കള്ളനോട്ട് ഇല്ലാതായോ? സത്യാവസ്ഥ ദില്ലി: രാജ്യത്തെ 500, 1000 കറന്സികള് നിരോധിച്ച നോട്ട് നിരോധന പ്രഖ്യാപനം പുറത്ത് വന്നിട്ട് അഞ്ച് വര്ഷം തികഞ്ഞിരിക്കെ, രാജ്യത്ത് ഓരോ വര്ഷവും പിടിച്ചെടുക്കുന്ന കള്ളനോട്ടുകളുടെ അളവ് ഞെട്ടിപ്പിക്കുന്നത്. 2017 ല് നിന്ന് 2020 ലേക്ക് എത്തിയപ്പോള് തന്നെ പിടിച്ചെടുക്കുന്ന കള്ളനോട്ടുകളുടെ മൂല്യം കുത്തനെ ഉയരുന്നതായാണ് ദേശീയ ക്രൈം റെക്കോര്ഡ്സ് ബ്യൂറോയുടെ കണക്ക്. എന്ഐഎ, സംസ്ഥാനങ്ങളിലെ പൊലീസ് സേനകള്, ഡയറക്ടറേറ് ഓഫ് റവന്യു ഇന്റലിജന്സ്, നോട്ട് നിരോധനത്തിന്റെ പ്രഖ്യാപിത നേട്ടങ്ങളിലൊന്നായിരുന്നു കള്ളനോട്ട് ഇല്ലാതാക്കല്. 2020 ലെ കണക്ക് പ്രകാരം 190 ശതമാനം വര്ധനവാണ് പിടിച്ചെടുക്കുന്ന കള്ളനോട്ടുകളുടെ മൂല്യത്തില് ഉണ്ടായത്. കള്ളനോട്ടുകള് കണ്ടെത്താനുള്ള ശ്രമങ്ങള് ഇപ്പോഴും അന്വേഷണ ഏജന്സികള്ക്ക് വലിയ വെല്ലുവിളിയാണെന്നാണ് ഇതിലൂടെ വ്യക്തമാകുന്നത്. നോട്ട് നിരോധനത്തിന് തൊട്ടുമുന്പ് ഓരോ വര്ഷവും ഇന്ത്യയിലേക്ക് 70 കോടി രൂപയുടെ കള്ളനോട്ട് എത്തിയിരുന്നുവെന്നാണ് കൊല്ക്കത്തയിലെ ഇന്ത്യന് സ്റ്റാറ്റിസ്റ്റിക്കല് ഇന്സ്റ്റിറ്റ്യൂട്ടിന്റെ പഠനം. 2016 അവസാനം 500, 1000 നോട്ടുകള് അസാധുവായതോടെ ഈ കള്ളനോട്ട് വ്യാപാരം തിരിച്ചടി നേരിട്ടു. 2016 ല് 15.92 കോടി രൂപയുടെ കള്ളനോട്ടാണ് പിടിച്ചെടുത്തത്. 2017 ല് 28.10 കോടി രൂപയുടെ കള്ളനോട്ടും 2018 ല് 17.95 കോടി രൂപയുടെ കള്ളനോട്ടും പിടിച്ചെടുത്തു. 2019 ല് 25.39 കോടി രൂപയായി പിടിച്ചെടുത്ത കള്ളനോട്ട് മൂല്യം ഉയര്ന്നു. 2020 ല് ഇത് കുത്തനെ ഉയര്ന്നു. 92.17 കോടി രൂപയുടെ കള്ളനോട്ടാണ് കഴിഞ്ഞ വര്ഷം പിടിച്ചെടുത്തത്. അന്വേഷണ സംഘങ്ങള് കണ്ടെത്തിയതില് ഏറെയും 2000 രൂപയുടെ നോട്ടുകളാണ്. വാട്ടര്മാര്ക്ക്, അശോക സ്തംഭ ചിഹ്നം, ഇടത് വശത്തെ 2000 എന്ന എഴുതിയത്, തുടങ്ങി ഒറിജിനലിനെ വെല്ലുന്ന വിധത്തിലായിരുന്നു വ്യാജനോട്ടുകളിലെ പ്രിന്റും. എന്നാല് പ്രിന്ററും സ്കാനറും ഉപയോഗിച്ച് പ്രിന്റ് ചെയ്തതിനാല് എഫ്ഐസിഎന് ക്വാളിറ്റി കുറവായതാണ് കള്ളനോട്ടുകള് തിരിച്ചറിയാന് സഹായിച്ചത്.